ท่าพักฟื้นเป็นท่าที่จะช่วยป้องกันลิ้นตกไปอุดกั้นทางเดินอาหาร ช่วยให้น้ำลายหรือเสมหะไหลออกจากปากได้ ทำให้ปลอดภัยจากการสูดสำลัก
การจัดท่าพักฟื้นทำได้ดังนี้
จัดให้ผู้ป่วยนอนหงาย แล้วนั่งคุกเข่าข้าง ๆ ผู้ป่วย เหยียดขาผู้ป่วยให้ตรง จับแขนด้านใกล้ตัวงอไปทางศีรษะ และหงายฝ่ามือขึ้น
จับแขนด้านไกลตัวข้ามหน้าอก มาวางมือไว้ที่แก้มอีกข้างหนึ่ง
จับขาข้างที่ไกลตัวคุณ งอเล็กน้อย แล้วค่อยๆ ดึงพลิกตัวผู้ป่วยให้เข่างอข้ามตัวมาด้านที่คุณอยู่ ผู้ป่วยจะอยู่ในท่าตะแคง
จับศีรษะแหงนและยกคางขึ้นเล็กน้อย เพื่อเปิดทางเดินหายใจให้โล่ง ปรับมือให้อยู่ใต้แก้ม และจัดขาให้งอเล็กน้อย
ตรวจสอบว่ายังหายใจอยู่หรือเปล่า และเมื่อตื่น ห้ามให้น้ำ เครื่องดื่ม หรืออาหารโดยเด็ดขาด
อยู่กับคนป่วยตลอดเพื่อดูแลจนกว่าความช่วยเหลือจะมาถึง